Diari Oficial de la Generalitat Valenciana


Sumari del DOGV 6720, del 23-02-2012 (2012/1459)

Notificació de la sentència dictada en el judici de divorci contenciós número 570/2011.
---------------------------------------------------------------------------------------

### Dades del document

Número de DOGV
:   6720

Data del DOGV
:   23-02-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/1459


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el judici de divorci contenciós número 570/2011. [2012/1459]  
Divorci contenciós 000570/2011   
Demandant: María de los Desamparados Sempere Palau.  
Procuradora: Cristina Moner González.   
Demandat: Iosif Florian Rapolti.  
Procurador/a: -   
Rafael Roselló Sobrevela, secretari del Jutjat de Primera Instància número 9 de València, mitjançant aquest edicte, faig saber:  
Que en les actuacions de divorci contenciós, seguides amb el número 000570/2011, a instàncies de María de los Desamparados Sempere Palau contra Iosif Florian Rapolti, en situació de rebel·lia, en què, en data 1 de febrer de 2012, s'ha dictat la sentència que té la part dispositiva com segueix:  
Estime la demanda interposada per la representació processal de María de los Desamparados Sempere Palau contra Iosif Florian Rapolti, desestime la reconvenció i dispose la dissolució del matrimoni per divorci de les persones esmentades, amb tots els efectes legals, i en especial els següents:  
1. La filla menor d'edat romandrà en companyia i baix la custòdia de la mare. La pàtria potestat la continuaran exercint conjuntament ambdós pares.  
2. L'ús de l'habitatge familiar i del parament domèstic que hi ha correspon a la demandant i a la seua filla.   
3. El pare té dret a visitar i a tindre la seua filla en companyia seua, si no hi ha acord, els caps de setmana alterns, el divendres des de l'eixida del col·legi fins a les 20.00 hores del diumenge, així com la meitat de les vacances escolars. El pare elegirà els anys parells i la mare els senars, si hi ha desacord.   
4. El demandat pagarà per al manteniment i educació de la seua filla 150 € mensuals, per mesos anticipats i dins dels primers cinc dies de cada mes, en el compte que es designe. Aquesta quantitat s'actualitzarà anualment, d'acord a la variació experimentada per l'IPC. Les despeses extraordinàries d'estudis o sanitàries les pagaran a mitges ambdues parts.  
5. No pertoca fixar pensió compensatòria a favor de l'esposa.  
6. Es decreta la dissolució del règim econòmic conjugal.   
Cada part ha de pagar les costes causades a instàncies seues i les comunes a mitges.   
Comuniqueu aquesta resolució, una vegada siga ferm el pronunciament de divorci, al registre civil on conste inscrit el matrimoni.   
Aquesta és la meua sentència, contra la qual es pot interposar un recurs d'apel·lació en el termini de 20 dies, comptador des de l'endemà de la notificació, segons la nova redacció de l'article 458.1 de la Llei d'Enjudiciament Civil que en fa la Llei 37/2011, de 10 d'octubre, i amb el dipòsit previ de la quantitat de 50 € en el compte de consignacions d'aquest Jutjat, que pronuncie, mane i firme».   
I perquè valga de notificació de forma deguda a Iosif Florian Rapolti, en rebel·lia, expedisc i firme aquest edicte.  
  
València, 1 de febrer de 2012.- El secretari: Rafael Roselló Sobrevela.